Lei Tindzje

Lei Tindzje (, ; dzimusi  Čuncjina) ir Ķīnas starptautiskā lielmeistare šahā (2014).

 Biogrāfija 
2014. gadā uzvarējusi 4. Ķīnas sieviešu šaha meistaru turnīrā. 2015. gadā uzvarējusi Maskavas starptautiskā šaha festivāla Moscow Open sieviešu turnīrā, apsteidzot Aleksandru Gorjačkinu.  2015. gada decembrī dalījusi 1.-5. vietu Bēnlingenes starptautiskajā šaha turnīrā Vācijā.GM Zubarev clinches the title at 32nd Boeblingen Open 2015 2017. gadā uzvarējusi Ķīnas sieviešu šaha čempionātā.Wei Yi and Lei Tingjie are 2017 Chinese Chess Champions 2017. gada augustā bijusi labākā dāmu konkurencē "RTU Open" "A" turnīrā. 2018. gada decembrī Sanktpēterburgā izcīnījusi bronzas medaļu Pasaules čempionātā sievietēm šaha ātrspēlē.

Piedalījusies Pasaules šaha čempionātos sievietēm pēc izslēgšanas sistēmas:
 2015. gadā Sočos 1. kārtā uzvarējusi Dejsi Kori, bet 2. kārtā zaudējusi Humpi Koneru;2015 FIDE Knockout Matches 
 2018. gadā Hantimansijskā 1. kārtā uzvarējusi Anitu Garu, 2. kārtā uzvarējusi Nanai Dzagnidzei, 3. kārtā uzvarējusi Alisai Gaļļamovai, bet ceturtdaļfinālā zaudējusi Katerinai Lagno.Women’s World Championship 2018

2021. gada novembrī Rīgā uzvarējusi 2021. gada "FIDE Chess.com Grand Swiss" turnīrā sievietēm un iekļuvusi 2022. gada FIDE Pretendenšu turnīrā.2021 FIDE Chess.com Women's Grand Swiss

2022. gada oktobrī un novembrī Monako ceturtdaļfināla un pusfināla pretendenšu mačos uzvarējusi Mariju Muzičuku un Annu Muzičuku ar vienādu rezultātu 2½:1½.Women's Candidates Tournament 2022-2023: All The Information - Chess.com 2023. gada aprīlī Čuncjinā pretendenšu turnīrā finālā uzvarējusi Taņu Džunji ar rezultātu 3½:1½ un ieguvusi tiesības piedalīties mačā par Pasaules sieviešu šaha čempiones titulu.Lei Tingjie wins the FIDE Women's Candidates

2023. gada jūlijā Šanhajā un Čuncjinā mačā par Pasaules šaha čempiones nosaukumu ar 5½:6½ (+1, = 9, -2) zaudējusi Pasaules šaha čempionei Dzjui Veņdzjuņai.FIDE Women's World Championship (2023)

2023. gada decembrī Samarkandā izcīnījusi 3. vietu Pasaules ātrā šaha čempionātā sievietēm.2023 World Rapid Womens

2024. gada aprīlī Toronto dalījusi 2.-4. vietu Pasaules šaha čempionāta pretendenšu turnīrā (pēc papildu rādītājiem bijusi trešā).FIDE Women’s Candidates Tournament 2024 2024. gada decembrī Ņujorkā izcīnījusi 2. vietu Pasaules šaha ātrspēles čempionātā sievietēm.FIDE Women’s World Blitz Championships 2024 - Knockout

2025. gada jūlijā Batumi izcīnījusi 4. vietu FIDE Pasaules kausa izcīņā sievietēm.Results – FIDE Women's World Cup 2025 – Batumi, Georgia

Sekmīgi pārstāvējusi Ķīnas komandu lielākajos komandu šaha turnīros:
 Pasaules šaha olimpiādēs piedalījusies 1 reizi (2018). Komandu vērtējumā izcīnījusi zelta (2018) medaļu, bet individuālajā vērtējumā izcīnījusi sudraba (2018) medaļu;
 Āzijas komandu šaha čempionātos piedalījusies 2 reizes (2012, 2016). Komandu vērtējumā izcīnījusi zelta (2016) medaļu. Individuālajā vērtējumā izcīnījusi sudraba (2012) medaļu;OlimpBase :: Women's Asian Team Chess Championship :: Lei Tingjie
 Pasaules komandu šaha čempionātos piedalījusies 3 reizes (2015, 2017-2019). Komandu vērtējumā izcīnījusi zelta (2019), sudraba (2017) un bronzas (2015) medaļas. Individuālajā vērtējumā izcīnījusi 3 zelta (2015, 2017 - divas) medaļas.OlimpBase :: World Women's Team Chess Championship :: Lei Tingjie

Par panākumiem turnīros FIDE 2014. gadā Lei Tindzje piešķīra starptautiskās lielmeistares (WGM) nosaukumu, bet 2017. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1997. gadā dzimušie
Kategorija:Čuncjinā dzimušie
Kategorija:Ķīnas šahisti